CELEX: 62004TO0113
Language: fi
Date: 2007-12-12 00:00:00
Title: Yhteisöjen ensimmäisen oikeusasteen tuomioistuimen määräys (kolmas jaosto) 12 päivänä joulukuuta 2007. # Atlantic Container Line AB ym. vastaan Euroopan yhteisöjen komissio. # Ensimmäisen oikeusasteen tuomioistuimen tuomion täytäntöönpano - Komission asettaman ja ensimmäisen oikeusasteen tuomioistuimen sittemmin kumoaman sakon maksamisen lykkäämiseksi hankitusta pankkitakauksesta aiheutuneiden kulujen korvaaminen - Kumoamis- ja vahingonkorvauskanne - Sopimussuhteen ulkopuolinen yhteisön vastuu - Välittömän syy-yhteyden puuttuminen toimielimen lainvastaisen menettelyn ja väitetyn vahingon välillä. # Asia T-113/04.

Yhteisöjen ensimmäisen oikeusasteen tuomioistuimen määräys (kolmas jaosto) 12.12.2007 – Atlantic Container Line ym. vastaan
            komissio
      (asia T-113/04)
      Ensimmäisen oikeusasteen tuomioistuimen tuomion täytäntöönpano – Komission asettaman ja ensimmäisen oikeusasteen tuomioistuimen sittemmin kumoaman sakon maksamisen lykkäämiseksi hankitusta
         pankkitakauksesta aiheutuneiden kulujen korvaaminen – Kumoamis- ja vahingonkorvauskanne – Sopimussuhteen ulkopuolinen yhteisön vastuu – Välittömän syy-yhteyden puuttuminen toimielimen lainvastaisen menettelyn ja väitetyn vahingon välillä
      
      1.                     Kumoamiskanne – Kumoamistuomio – Vaikutukset – Täytäntöönpanotoimien toteuttamista koskeva velvollisuus – EY 220 ja EY 233
            artiklaan perustuvien oikeussuojakeinojen puuttuminen – Yksityisten oikeussubjektien mahdollisuus saattaa oikeutensa voimaan
            EY 230 ja EY 232 artiklan perusteella (EY 220, EY 230, EY 232 ja EY 233 artikla) (ks. 22 ja 23 kohta)
      2.                     Sopimussuhteen ulkopuolinen vastuu – Edellytykset – Lainvastaisuus – Vahinko – Syy-yhteys – Käsite – Pankkitakauskulut, jotka
            johtuvat yrityksen päätöksestä olla maksamatta komission määräämää sakkoa – Välittömän syy-yhteyden puuttuminen (EY:n perustamissopimuksen
            185 artikla ja 192 artiklan ensimmäinen kohta (joista on tullut EY 242 artikla ja EY 256 artiklan ensimmäinen kohta); EY 288
            artiklan toinen kohta) (ks. 31–40 kohta)
      3.                     Kumoamiskanne – Kumoamistuomio – Vaikutukset – Tuomio, jolla kumotaan yritykselle kilpailusääntöjen rikkomisesta määrätty
            sakko tai alennetaan sen määrää – Täytäntöönpanotoimien toteuttamista koskeva velvollisuus – Ulottuvuus – Aiheettomasti maksetun
            määrän palauttaminen ja viivästyskorkojen maksaminen kuuluvat velvollisuuden piiriin – Pankkitakauksen kulut eivät kuulu velvollisuuden
            piiriin (EY 233 artikla) (ks. 58–65 kohta)
      Aihe 
      
         
               Yhtäältä kanne, jolla vaaditaan kumottavaksi komission 6.1.2004 päivätty kirje, jolla kieltäydyttiin korvaamasta pankkitakauksen
                  kuluja, joita kantajille oli aiheutunut niiden sakkojen johdosta, jotka asetettiin EY:n perustamissopimuksen 85 ja 86 artiklan
                  (joista on tullut EY 81 ja EY 82 artikla) mukaisesta menettelystä (asia IV/35.134 – Trans-Atlantic Conference -sopimus) komission
                  16.9.1998 tekemällä päätöksellä 1999/243/EY (EYVL 1999, L 95, s. 1), joka kumottiin ensimmäisen oikeusasteen tuomioistuimen
                  yhdistetyissä asioissa T-191/98 ja T-212/98–T-214/98, Atlantic Container Line ym. vastaan komissio, 30.9.2003 antamalla tuomiolla
                  (Kok. 2003, s. II-3275), ja toisaalta vahingonkorvausvaatimus kyseisten pankkitakauksen kulujen korvaamiseksi
               
            Ratkaisu 
      
         
                  1)
               
               
                  
               
               
                  	Kanne hylätään.
               
            
         
                  2)
               
               
                  
               
               
                  	Kantajat velvoitetaan korvaamaan oikeudenkäyntikulut.